Katinka Haltvik

Katinka Haltvik (født Blåsmo; 18. juli 1991Alt om fotball - Byåsen Håndball > Katinka Haltvik , besøkt 28. juli 2014. i Trondheim) er en norsk håndballspiller som spiller både håndball og beachhåndball.

Hun gikk fra Gjerpen til Aker Topphåndball foran 2016/17-sesongen.

Hun er datter til Trine Haltvik.

Karriere
Haltvik debuterte for Byåsen i elitedivisjonen i 2008.Adressa.no - En ny Haltvik på banen , besøkt 28. juli 2014. Fra sesongen 2010/11 spilte hun for Selbu IL. I 2014 gikk hun til Oppsal IL, der hun spilte i 2014/15-sesongen.

Hun deltok på det norske laget som spilte i VM i beachhåndball 2014 i Recife i Brasil i juli 2014. Det norske laget spilte seg fram til semifinalen, der de tapte 1–2 mot Brasil, og måtte spille bronsefinale. I bronsefinalen slo de Ukraina 2–1, og vant med dét bronse i VM. Senere samme år, i månedsskiftet oktober/november, deltok hun også på Skrim Kongsbergs lag som vant EHF Beach Championship (Beach Handball Champions Cup) på Gran Canaria.Norges Håndballforbund - Skrim Kongsberg til topps i Beach-håndball!, besøkt 20. juni 2016. Skrim slo Detono Zagreb 2–1 i finalen.

Hun ble tatt ut til EM i beachhåndball 2015 i Lloret de Mar i Spania. Norge spilte seg der fram til finalen med kun ett tap – mot Russland i hovedrunden.EHF - 2015 Women's ECh Beachhandball Final Tournament , besøkt 20. juni 2016. I finalen møtte de EM-favoritt Ungarn, og tapte 1–2 på shootout, og endte dermed med sølv i dette mesterskapet.Ringerikes blad - EM-sølv til Elisabeth Hammerstad og håndballjentene, besøkt 20. juni 2016.Varden - Nær gull - feirer sølvet , besøkt 20. juni 2016. Norge kvalifiserte seg gjennom denne plasseringen også til VM i beachhåndball 2016.

I januar 2015 signerte hun for Gjerpen Håndball, og Gjerpen endte på syvendeplass i 1. divisjon i sesongen 2014/15 og tredjeplass i sesongen 2015/16. Hun vant NM i beachhåndball 2016 sammen med Utleira IL, der de slo Skrim 2–0 i finalen.Norges Håndballforbund - Jublet for NM-gull, besøkt 20. juni 2016.

Hun deltok i VM i beachhåndball 2016 i Budapest, der Norge tok bronse etter seier 2–1 over Ungarn i bronsefinalen, der Haltvik scoret åtte poeng.Norges Håndballforbund - Bronse i Beach-VM, besøkt 30. august 2016. Foran 2016/17-sesongen gikk hun til det nystiftede laget Aker Topphåndball, .Norges håndballforbund - Aker Topphåndball - Overganger, besøkt 28. juni 2017.

Hun deltok igjen i EM i beachhåndball 2017 i Zagreb, der Norge vant mesterskapet, etter å ha slått Polen 2–0 i finalen. Haltvik scoret fire mål i finalen.Det europeiske håndballforbundet - 2017 Women's ECh Beach Handball - Poland 0 : 2 Norway , besøkt 28. juni 2017. Hun deltok også i Verdenslekene 2017, der Norge kom på fjerdeplass, og hun deltok i VM i beachhåndball 2018, der Norge fikk sølv etter at de tapte finalen mot Hellas, på shootout. 

Haltvik deltok i EM i beachåndball 2021 i Varna, Bulgaria, som endte med en fjerdeplass. Oppmerksomheten var kanskje mest knyttet til at beachhåndballjentene valgte å spille med shorts, istedenfor de omstridte trusene. Dette medførte en bot på 1 500£. I ettertid er det mange som har tilbudt seg å betale boten, deriblant artisten P!nk. 

Til vanlig jobber Haltvik i det forretningsjuridiske advokatfirmaet Schjødt, hvor hun innehar tittelen Legal Services Assistant.   

Referanser

Eksterne lenker
 Profil hos Norsk Topphåndball
 Presentasjon hos Aker Topphåndball

Kategori:Norske håndballspillere
Kategori:Norske beachhåndballspillere
Kategori:Norgesmestere
Kategori:Europamestere i håndball
Kategori:Personer fra Trondheim kommune
Kategori:Fødsler i 1991